OpenLLM-France/wikimedia huggingface dataset:
# Gendule IV.a Bearnokoa

Gendule IV.a Bearnokoa —latinez: Centullus IV; gaztelaniaz: Centol edo Céntulo IV— (? - † 1058), "Zaharra" ezizenaz ezaguna, Bearnoko bizkondea izan zen.

## Biografia

Aita Gaston II.a Bearnokoa zuen. 1033an Oto II.a Gaskoniakoak Bordeleko konde izendatu zuen.
Aspe, Ossau eta Baretos haranak ez ezik Oloroeko ibaiaren harana Nabarrengosera arte ere konkistatu zituen. Horretarako Akize eta Zuberoako bizkonderriak eraso zituen eta zuberotarren segadan hil zuten.

## Ezkontza eta seme-alabak

Oloroeko bizkondearen alaba Aingerua ezkondu eta zazpi seme-alaba izan zituen:
* Gaston
* Erramun Gendule
* Auriol Gendule
* Igon
* Baudreix
* Boeil
* Auga
Zuhaitz genealogikoa :
Zentulo III.a Biarnokoa
Gaston II.a Biarnokoa
Zentulo IV.a Biarnokoa
Gaston III.a Biarnokoa
Gendule V.a Biarnokoa :

## Kanpo estekak

* Datuak: Q2233052
# Galiziako Egun Nazionala

Galiziako Egun Nazionala (galizieraz Día Nacional de Galicia/Galiza edo Día da Patria Galega) galiziar herrialdeko festa ofiziala da 1979tik, Galiziako Xuntaren dekretuari jarraituz.
Uztailaren 25ean ospatzen da, Jakue apostoluaren egunean.

## Hastapenak

Ospakizun honen jatorria 1919ko azaroan dago, Santiago de Compostelan antolatu zutenean "II Asemblea Nazonalista das Irmandades da Fala" batzarra. Bertan, hurrengo urteko uztailaren 25ean "Día Nacional de Galicia" antolatzea erabaki zuten.
Horren aurrean, Antón Villar Pontek defendatu zuen abenduaren 17an ospatzea, Mondoñedon gertatutako Pardo de Cela mariskalaren burugabetzearen urteurrenean. Haren tesiek ez zuten aurrera egin, baina, Miguel Primo de Riveraren diktadura hasi zenean 1924an, talde batzuk haren alde egin zuten berriro. Eztabaidak jarraitu zuen 6 urte geroago ere, erregimena amaitu zenean.

## Frankismoan

Francisco Francoren diktaduran, erbesteko elkarteek jarraitu zuten deialdiarekin, eta Galizian bertan Rosalía de Castroren aldeko mezaren inguruan batzen ziren galegistak, San Domingos de Bonavalen komentuan, Santiagon.
Frankismoan, bestela, Espainia osoko festa ofizial izendatu zuten, Santiago apostolua Espainiako patroitzat hartuta. 1968an, bestela, galiziar nazionalistek eta sozialistek ekin zioten berriro ospatzeari Galiziako Egun moduan.

## Ikus, gainera

* Aberri Eguna
* Diada

## Kanpo estekak

* Datuak: Q1070437
* Multimedia: Día Nacional de Galicia / Q1070437
# Galizia-Ipar Portugal Euroeskualdea

Galizia-Ipar Portugal Euroeskualdea 2008an eratutako euroeskualdea da.

## Ezaugarriak

Mugaz gaindiko lankidetzako bi egitura sortu zituzten Galiziak eta Portugalek, 1992an eta 2008an eratuak. Batek, Eixo Atlantico izenekoak, azpiegiturak, garraioa, hiri garapena, ingurumena, turismoa, kirola eta kultura lantzen ditu. Hamabi udalek sortu zuten Eixo Atlantico eta gaur egun 34 udal daude bertan.
Beste egiturak Galizia eta Portugal mugaldeko lurraldearen kohesio sozioekonomikoa lantzea du helburutzat eta horrenbestez, turismo, ekonomia, lan, enplegu eta lehiakortasun arloak lantzen ditu. Sei unibertsitate eta nanoteknologia institutu bat ere batzen ditu egiturak.
Konpondu gabeko arazoak badaude oraindik:: batetik, herri txikiek ez dute baliabide proiektu nahikorik bideratzeko eta barnealdea baino garatuago dago kostaldea».

## Erreferentziak

* 1 2 3 «BESTE EREDU BATZUK», Berria, 2014-12-20

## Kanpo estekak

* Datuak: Q1849236
* Multimedia: Galicia-North Portugal Euroregion / Q1849236
# Galizia-Leongo mendigunea

Galizia-Leongo mendigunea (galizieraz: Macizo Galaico; gaztelaniaz: macizo Galaico-Leonés edo macizo Galaico-Duriense; portugesez: maciço Galaico-Duriense) Ourense eta Leongo eta Zamorako probintzien artean dagoen mendi multzoa da.

## Tontorrak

Pena Trevinca (2.127 m), Pena Negra (2.121 m) eta Pena Surbia (2.116 m) dira mendirik altuenak. Aipatzekoak dira O Mustallar (1.935 m), Penarrubia (1.822 m), Pico dos Tres Bispos (1.794 m) Cabeza de Manzaneda (1.781 m), Montouto (1.541 m),​ Formigueiros (1.643 m) eta Pía Paxaro (1.610 m), halaber.

## Mendilerroak

Macizo Central ourensán mendiguneak, bestela, serra de Queixa, serra de San Mamede, serra do Fial das Corzas eta Montes do Invernadeiro barne hartzen ditu. O Bolo, Chandrexa de Queixa, Laza, Manzaneda, A Pobra de Trives, Viana do Bolo, Vilariño de Conso, Quiroga, Larouco, Vilar de Barrio, Baños de Molgas, Maceda, Castro Caldelas eta Montederramo udalerrietan zabaltzen da. Cabeza de Manzaneda da tontorrik altuena.
Serra do Eixe, Ourense eta Zamora artean, Pena Trevincako mendigunea barne hartzen du, baita Pena Negra eta Pena Surbia ere. Xares eta Sil ibaien arroak banatzen ditu. A Veiga eta Carballeda de Valdeorras udalerrietan zabaltzen da.
Iparralderago, Ourense eta Leon artean, Serra dos Ancares dugu, Pico Cuíña, Miravalles, O Mustallar, Pico de Lagos, Pena Longa, Penarrubia eta Pico dos Tres Bispos tontorrak bertan daude. Honen hegoaldean Serra do Courel dago, Montouto,​ Formigueiros eta Pía Paxaro mendiekin.

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).

## Ikus, gainera

* Galiziako geografia

## Irudi galeria

* Trevincako mendigunea.
* Pena Trevinca.
* Sanabriako lakua.
* O Courel.
* Etxola tradizionala.
* O Mustallar elurtuta.
* Tres Bispos.

## Kanpo estekak

* Datuak: Q3327031
* Multimedia: Macizo Galaico-Leonés / Q3327031
# Galizia etorbidea (Iruñea)

Galizia etorbidea Nafarroako hiriburua den Iruñeko Bigarren Zabalgunean dagoen etorbide bat da.

## Izena

Izena Galizia autonomia erkidegoaren omenez darama.

## Kalea

Foruen plazan hasi eta Francisco Bergamín kalea eta Amaiurko Gaztelua kalearen arteko elkargunean amaitzen da. Honako kale hauek zeharkatzen dute: San Fermin kalea, Tafalla kalea eta Zangoza kalea.

## Ondarea

* Foruen plaza
* Mirarien Ama Birjinaren eliza
* Mirarien Ama Birjinaren eliza.

## Kanpo estekak

* Datuak: Q25479545
# Galizia irredentoa

Galizia irredentoa
Galiza irredenta edota Galiza estremeira :
| Ez da estatua ||
| Hiri nagusiak | |
| Eremua | 3200 km² |
| Biztanleria | 60000 (gutxi gorabehera) |
| Dirua | |
| Herritarra | |
| Hizkuntza(k) | gaztelania, asturiera eta galiziera |
| Ofiziala(k) | gaztelania |
Galizia irredentoa (galizieraz Galiza irredenta edota Galiza estremeira) Galiziako sektore nazionalistaren gutxiengo batzuk eurentzat aldarrikatzen duten Gaztela eta Leon eta Asturiasko galiziera hiztunen eremua da.

## Eremua

Honako hiru lurraldeek osatzen dute:
* Terra Eo-Navia, Asturiasen, 19 udalerriz osatua.
* O Bierzo, Leongo probintzian, 23 udalerriz osatua.
* As Portelas, Zamorako probintzian, 5 udalerriz osatua.

## Ikus gainera

* Irredentismo

## Kanpo estekak

* Datuak: Q3296373
* Multimedia: Galicia irredenta / Q3296373
# Galiziako Erresuma

Galiziako Erresuma Iberiar penintsulan hainbat garaitan izandako entitate bien izena da. Lehendabizikoz, 406an Mendebaldeko Erromatar Inperioan sartutako suebo herriak izandako monarkia germanikoa izan zen: Sueboen Erresuma. Erresuma hura Iberiar penintsularen ipar-mendebaldeko muturrean zegoen, Gallaecia izeneko probintzian. Bisigodoek anexionatu zuten 585ean.
Erdi Aroan, bisigodoen oinordeko ideologikoa zen Asturiasko Erresuma 910ean banatu zenean, Galizian ezarritako entitatea izan zen. Burujabea izan zen aldiz bi mendeetan zehar: 1126an Alfontso VII.a Galiziako erregeak Gaztelako Koroa jarauntsi eta 1128an bere hegoaldeko zatia zen Portugalgo konderria Erresuma burujabe bihurut zen; gero hegoalderantz ekin zioten errekonkistari. 1157an Gaztelako Koroa banadu zenean, Galizia Leongo Erresumaren barnean mantendu zen. Hala ere, forma aldetik Galiziako Erresuma entitate moduan 1833 arte zirauen.

## Bibliografia

* Lopez Carreira, A. (1998): "O Reino de Galiza". A Nosa Terra, Vigo
* Nogueira, C. (2001): "A Memoria da nación: o reino da Gallaecia". Xerais, Vigo
* Lopez Carreira, A. (2005): "O Reino medieval de Galicia". A Nosa Terra, Vigo

## Kanpo estekak

* Datuak: Q303421
# Galizia Beti

Galicia Sempre (Ga.S) Manuel Martínez Núñezek sortutako Becerreáko galiziar eta zentro- ezkerreko alderdi politikoa da.
2019ko udal hauteskundeetan gehiengo absolutua lortu zuen Becerreako kontzejuan , zazpi udal zinegotzi lortuz.

## Kanpo estekak

* Datuak: Q65274700
# Galiziako Alderdi Popularra

Galiziako Alderdi Popularra Espainiako PP alderdiaren Galiziako lurralde ordezkaria da. Alianza Popular alderdiaren ondorengoa, 1989tik Galizian boto gehien izan duen alderdia da. 1989tik 2009ra Manuel Fraga izan zen bere presidentea, eta 2009tik 2022ra Alberto Núñez Feijóo. 2022tik aurrera Alfonso Rueda da. Diskurtso galegista eta zentrista du, Galizian alderdi abertzale moderatu baten sorrera galarazi duena, bereziki Coalición Galega alderdiaren hazkuntza.
2024 hasieran 1.753 zinegotzi ditu, 42 diputatu ditu Galiziako Parlamentuan, 10 diputatu Espainiako Diputatuen Kongresuan eta 13 Espainiako Senatari. Galiziako Xunta eta Galiziako Parlamentua zuzentzen ditu, eta Ourenseko probintziako diputazioa. Hala ere, Galiziako zazpi hiri nagusien alkatetzarik ez du.

## Kanpo estekak

* Datuak: Q2031569
* Multimedia: Partido Popular de Galicia / Q2031569
# Galiziako Autonomia Polizia

Galiziako Autonomia Polizia, Galiziako Autonomia Erkidegoari esleitutako Polizia Nazionalaren unitatea edo Galiziako Autonomia Polizia Unitatea (ofizialki Unidade Autónoma de Policía de Galicia) Galiziako Xuntaren agindupean dagoen lurralde polizia da. Nahiz eta Xuntaren menpe egon, organikoki Espainiako Polizia Nazionalaren zati da eta ez da polizia autonomiko osoa Ertzaintza, Mossos d'Esquadra edo Foruzaingoa diren bezala. 1991 sortu zen eta 2007 urtean 500 agente zituen.
Komisaldegiak ditu Santiago Compostelakoan, A Coruñan, Vigon, Ourensen, Pontevedra eta Lugon.

## Funtzioak

* Herri Segurtasuna
* Babesa
* Ikerketa
* Kudeakueta teknikoa eta langileria
* Komunitate polizia

## Komisaldegiak

* Santiago de Compostela (egoitza nagusia)
* Coruña
* Lugo
* Ourense
* Pontevedra
* Vigo

## Polizia mailak

* Komisario nagusia
* Komisarioa
* Inspektoreburua
* Inspektorea
* Inspektoreondokoa
* Ofiziala
* Agentea

## Erreferentziak

* (Galizieraz) Aprobouse onte o Proxecto de leí para a creación da Policía autonómica de Galicia. Avogacia (Noiz kontsultatua: 2010-06-24).

## Kanpo estekak

* Galiziako Autonomia Poliziaren webgunea (Gaztelaniaz) (Galizieraz)
* Datuak: Q3396194
# George Călinescu

George Călinescu (Bukarest, 1899ko ekainaren 19a - Otopeni, 1965eko martxoaren 12a) errumaniar idazlea izan zen.
Enigma Otiliei (1938, Otiliaren enigma), Bietul Ionide (1953, Ionide gizagaixoa) eta Scrinul negru (1960, Kutxa beltza) eleberrietan Errumaniako burgesiari kritika egin zion. Calinescu kritikoa izan zen batez ere: Errumaniako idazle klasikoen (Eminescu, Creanga) biografiak idatzi zituen, eta 1941. urtean Errumaniako literaturaren historia bat argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2988829
* Multimedia: George Călinescu / Q2988829
# George Cockram

George Paterson Cochran (Bathgate, 1870eko abuztuaren 21a- Paisley, 1929ko apirilaren 25a) eskoziar futbolaria izan zen, Athletic Cluben erdilari moduan aritutakoa.
1890eko hamarkadan, bere familia Bartzelonara joan eta bertan Barcelona Football Club-en aritu zen. 1901ean, George Langford, William Dyer eta Walter Evans herrikideekin batera, Bilbao Football Clubean jokatu zuen.

## Palmaresa

* Espainiako Futbol Errege Kopa: 1903 eta 1904

## Erreferentziak

* ↑ (Gaztelaniaz) «El Club Atleta de los Astilleros del Nervión (1889–1894) y el Athletic Club de Bilbao (1901-)» CIHEFE 2021-5-17.

## Kanpo estekak

* Datuak: Q115293736
# George Cohen

George Reginald Cohen (Kensington, 1939ko urriaren 22a - 2022ko abenduaren 23a) ingeles futbolaria izan zen.
Bere ibilbide osoa Fulham FC taldean jokatu zuen 1956 eta 1969 artean. Gainera, 37 partida jokatu zituen Ingalaterrako futbol selekzio nazionalarekin. 1966ko Munduko Futbol Txapelketa irabazi zuen Ingalaterrako selekzioko kide izan zen.
* Datuak: Q446908
* Multimedia: George Cohen / Q446908
# George Crabbe

George Crabbe (Aldeburgh, Suffolk, 1754ko abenduaren 24a - Trowbridge, Wiltshire, 1832lo otsailaren 3a) ingeles olerkari, zirujau eta apaiza izan zen.
Medikuntza ikasi zuen 1770eko hamarkadan eta zirujau lanetan aritu zen. 1780an Londresera joan zen olerkari gisa bizimodua ateratzeko. Baina han ezin izan zituen bere poemak argitaratu eta Edmund Burkeri laguntza eskatu zion. Burkek Crabbe Londresko bizitza literario eta artistikoan sartu zuen eta Rutlandeko Dukearen kapilau kargua lortu zuen.
Bere lan forma narratibo errealista erabiltzeagatik eta klase ertain eta langileen bizitza eta jendearen deskribapenagatik ezaugarritu zen.

## Lanak

* Inebriety (1775)
* The Candidate (1780)
* The Library (1781)
* The Village (1782)
* The Newspaper (1785)
* Poems (1807)
* The Borough (1810)
* Tales in Verse (1812)
* Tales of the Hall (1819)
* Posthumous Tales (1834)
* New Poems by George Crabbe (1960)
* Complete Poetical Works (1988)
* The Voluntary Insane(1995)

## Kanpo estekak

* Datuak: Q903516
* Multimedia: George Crabbe / Q903516
# George Dantzig

George Dantzig (Portland, Oregon, 1914ko azaroaren 8a - Stanford, Kalifornia, 2005eko maiatzaren 13a) estatubatuar matematikaria izan zen.
Marylandeko Unibertsitatean eta Michigango Unibertsitatean egin zituen matematikako ikasketak. 1937an graduatu zen. 1937tik 39ra bitartean, Estatu Batuetako Bureau of Labor Statisticsen lanean aritu zen, eta 1941etik aurrera U.S.A.F. Headquarters Statistical Controlen egon zen. Bitartean, doktoregoa bukatu zuen Kaliforniako Berkeleyko Unibertsitatean (1946). 1947. urtean matematikaren munduan ospe handia eman zion ekarpena egin zuen, optimizazio-metodo bat, hain zuzen ere. Ideia horiek Estatu Batuetako Aireko Armadan garatu zituen, bertan aditu egin baitzen mahaiko kalkulagailuen bidez ebatzitako plangintza-metodoetan (programazio izenez ezagutzen dena). Hala, programazio lineala deritzana erabiliz, Dantzigek plangintza-prozesua mekanizatu zuen. 1952an RAND Corporationeko matematikari ikertzaile hautatu zuten, eta 1960an Berkeleyko irakasle eta Operazio Ikerketa Zentroko buru hautatu zuten. Urte horietan Linear programming and extensions (1963, Programazio lineala eta hedadurak) liburua idatzi zuen. 1966an Standfordeko Unibertsitateko irakasle hautatu zuten. Dantzigek optimizazio- eta operazio-ikerketarekin zerikusia duten arlo asko landu zituen. Bere ikerketari esker ohore ugari jaso zituen, besteak beste, Operazio Ikerketako Von Neumann Teoria Saria (1975).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q337040
* Multimedia: George B. Dantzig / Q337040
# George Cruikshank

George Cruikshank (Londres, 1792ko irailaren 27a - ibidem, 1878ko otsailaren 1a) britainiar karikaturagile eta liburu-ilustratzailea izan zen.
Bere aita Isaac Cruikshank karikaturagile izan zen eta George bere ikasle eta laguntzaile izan zen.
Herri aldizkarietarako ingeles bizitzako karikatura sozialak egin zituen. Alderdi guztietako politikariak ere karikaturizatu zituen.
1823tik aurrera liburuen ilustrazioan zentratu zen. Charles Dickens lagunaren liburuetarako egin zituen ilustrazioekin nazioarteko ospea lortu zuen.

## Iruditegia

The Life and Opinions of Tristram Shandy, Gentleman
* Plate I
* Plate II
* Plate III
* Plate IV
* Plate V
* Plate VI
* Plate VII
* Plate VIII
Beste marrazki batzuk
* Jacco Macacco at the Westminster-Pit 1821.
* An unflattering 1819 caricature of the Prince Regent illustrating "The Political House that Jack Built" by William Hone.
* A Splendid Spread, early satire on the crinoline from The Comic Almanack for 1850.
* George Cruikshank, Self-Portrait.
* Engraving of George Cruikshank
* Monstrosities of 1818, extravagant clothing styles of men's and women's fashions.
* Snuffing out Boney, 1814
* December – A Swallow at Christmas (Rara avis in terris).
* The New Union Club dinner with black guests
* Fagin in his cell., 1838

## Kanpo estekak

* Datuak: Q360466
* Multimedia: George Cruikshank / Q360466
# Geostorm

Geostorm (euskaraz Geoekaitza) 2017ko Dean Devlin estatubatuar zinema zuzendari, ekoizle eta gidoigileak zuzendu, ekoitzi eta idatzitako hondamendi eta zientzia-fikziozko film bat da. Gerard Butler, Abbie Cornish, Alexandra Maria Lara, Jim Sturgess, Amr Waked, Ed Harris eta Andy García aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jake (Gerard Butler) satelite diseinatzaile bat da. Lurra itzulinguratzen duten meteorologia satelite ia guztiek akats bat jasaten dutenean planeta osoan neurri erraldoietako ekaitz artifizial eta hilgarri bat sortuko da, ondorioz, duela hamabost urtetatik elkarri hitzik zuzendu ez dioten Max (Jim Sturgess) anaiarekin elkarlanean aritu beharko du, espaziora bidaiatu eta Lur planeta salbatzeko asmoz. Bien bitartean, Lurrean AEBetako Palma presidentea (Andy García) hiltzeko ezkutuko egitasmo bat antolatzen ari dira.

## Aktoreak

* Gerard Butler: Jake
* Abbie Cornish: Sarah agentea
* Alexandra Lara: Ute Fassbinder
* Jim Sturgess: Max
* Ed Harris: Dekkom, AEBetako Estatu Idazkaria
* Andy García: Palma, AEBetako presidentea
* Adepero Oduye: Adisa
* Eugenio Derbez: Hernandez
* Amr Waked: Dussette
* Billy Slaughter: Karl Dright

## Erreferentziak

* ↑ «Geostorm» Berria 2017-10-24.

## Kanpo estekak

* Geostorm filmaren iragarkia ikusgai. Youtube.com (Ingelesez)
* Geostorm filmaren IMDBko fitxa irakurgai (Ingelesez)
* Datuak: Q18342910
* Multimedia: Geostorm / Q18342910
# Geoteknia

Geoteknia ingeniaritza eta geologia batzen dituen azken honen atala da. Ingeniaritza zibilaren adar bat da. Egiten diren obra handien zimentatzea ikuspuntu geologikotik aztertzen du. Hiru diziplinaren konbinazioa da, ingeniaritza geologikoa, zoruen mekanika eta arroken mekanika alegia. Karl Terzaghi ingeniari zibila, Geoteknikaren sortzailetzat hartzen da.

## Ikus, gainera

* Geologia

## Kanpo estekak

* Datuak: Q1349130
* Multimedia: Geotechnics / Q1349130
# Gierstädt

Gierstädt Alemaniako udalerria da. Turingia estatuan dago, [[Gotha barrutia|Gotha]] barrutian. 2014an 829 biztanle zituen 10,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567950
* Multimedia: Gierstädt / Q567950
# Gies

    Artikulu hau greziar mitologiako pertsonaiari buruzkoa da; Lidiako erregea gaitzat duena beste hau da: «Giges»
Greziar mitologian, Giges edo Gies (grezieraz Γύης edo Γύγης, "indartsua"), Gigas edo Gias ere deitua batzuetan, Hekatonkiro bat zen, ehun beso eta berrogeitamar burudun erraldoi bat, Urano eta Gearen semea eta Briareo eta Kotoren anaia.
Bere anaiekin batera, lehenik Uranok eta ondoren Kronosek, Tartarora bidali zuten, azken honi, lehena tronutik kentzen lagundu ondoren, Zeusek askatu eta honen aldean Titanomakian parte hartu zuen arte. Gerra amaitu ondoren, Ozeano ibaiko jauregi batean bizitzen jarri zen. Tetisek deitu zuen, Zeusi laguntzeko, jainko honi, Herak, Ateneak eta Poseidonek, tronutik kentzeko kateatu zutenean laguntzeko.
Giges, Eneasen Italiako lagun baten izena ere bada. Turnok hil zuen, Italian, Eneasen etsaia zenak. (Virgilio, Eneida 9.762)

## Kanpo estekak

* Datuak: Q1187298
# Giesen

Giesen Alemaniako udalerria da. Saxonia Beherea estatuan dago, [[Hildesheim barrutia|Hildesheim]] barrutian. 2014an 9.678 biztanle zituen 33,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635190
* Multimedia: Giesen / Q635190
# Giesenhausen

Giesenhausen Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 304 biztanle zituen 4,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q645608
* Multimedia: Giesenhausen / Q645608
# Giesensdorf

Giesensdorf Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 133 biztanle zituen 2,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q168333
* Multimedia: Giesensdorf / Q168333
# Giersleben

Giersleben Alemaniako udalerri bat da, Saxonia-Anhalt estatuan. Azken zentsuaren arabera 944 biztanle zituen, 20,14 kilometro koadroko azaleran.

## Kanpo estekak

* Datuak: Q564370
* Multimedia: Giersleben / Q564370
# Giessenlanden

Giessenlanden (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 14.439 biztanle zituen.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q1124998
* Multimedia: Giessenlanden / Q1124998
# Gietrzwałd udalerria

Gietrzwałd Poloniako Varmia-Mazuriako voivoderriko landa-udalerri bat da, Olsztyn barrutian kokatuta. 172,33 km²ko azalera du eta 2017ko datuen arabera 6536 biztanle zituen.

## Kanpo estekak

* Udalaren webgunea
* Datuak: Q555537
ieaVarmia-Mazuriako voivoderriko udalerriak :
# Giesdorf

Giesdorf Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 134 biztanle zituen 3,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q646863
* Multimedia: Giesdorf / Q646863
# Giessenita

Giessenita mineral bat da eta kobellite homologous series taldearen kidea da.

## Ezaugarriak

Giessenita elementu kimiko mineralaren formula kimikoa hau da: ${\ce {Pb27Cu2(Bi,Sb)19S57}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Giessenite: Mineral information, data and localities.» www.mindat.org (Noiz kontsultatua: 12-05-2019).
# Geckolepis

Geckolepis Gekkonidae familiako narrasti genero bat da. Madagaskar eta Komoretan bizi dira.

## Espezieak

* Geckolepis maculata Peters, 1880
* Geckolepis polylepis Boettger, 1893
* Geckolepis typica Grandidier, 1867

## Kanpo estekak

* Datuak: Q2406024
* Multimedia: Geckolepis / Q2406024
* Espezieak: Geckolepis
# François-Henri Pinault

François-Henri Pinault (1962-) Frantziako enpresaburua da, eta luxuzko marka konglomeratu bateko presidentea, eta François Pinaulten semea eta oinordekoa. Munduko gizon aberatsenetakotzat hartzen da, 2018ko abuztuaren 18an 30.500 milioi dolarreko familia-aberastasunarekin.

## Bizitza profesionala

HEC Pariseko Frantziako Ikasketa Merkataritza Goi Eskolan ikasi zuen, eta aitaren enpresetan lan egiteko ezagutzak eskuratu zituen. 1989an, France Bois Industries-eko zuzendari nagusi bihurtu zen, Pinault Distribution-en ostean.
1993an atzerrira joan zen lanera (Afrika, DOM-TOM). 1997an, Fnaceko zuzendari nagusi izendatu zuten. 2005eko martxoan, jauzi handia eman zuen Pinault-Printemps-Redoute (PPR) presidente izendatu zutenean, bere aita ordezkatuz. 2007ko ekainaren 20an, Alemaniako Puma kirol-ekipamendu-enpresako kontseiluko presidentetza hartu zuen, PPR taldeak bere filiala Sapardisen bitartez erosi ondoren.

## Erreferentziak

* ↑ François-Henri Pinault, sa longue et luxueuse ascension
* ↑ Kering renouvelle son partenariat avec HEC Paris dans le cadre de la chaire "Luxury"
* ↑ Rennes. Face aux jeunes, François-Henri Pinault raconte ses années lycée

## Kanpo estekak

* Datuak: Q1371822
* Multimedia: François-Henri Pinault / Q1371822